open-index/open-wikipedia-markdown huggingface dataset:
Jens Marcussen den yngre

**Jens Marcussen** () var ein norsk skipsreiar og politikar for Høgre og Framstegspartiet. Han var ordførar i Tvedestrand kommune frå 1968 til 1971, og stortingsrepresentant i periodane 1981–1985 og 1989–1993. Også farfaren Jens Marcussen var i si tid stortingsrepresentant.

## Bakgrunn
Marcussen var son  av skipsreiar Jens Nicolai Bertrand Marcussen (1886-1972) og husmor Maria Tovsen (1896-1981).

Han hadde eksamen frå Oslo handelsgymnasium frå 1946 og befalskurs frå Luftforsvaret frå 1947. Fram til 1951 hadde han ymse førefallande arbeid i den omfattande verksemda faren dreiv i Dypvåg, både som gardsarbeidar, postfunksjonær og butikkekspeditør. I 1951-1952 var han kontorist i London og Newcastle og deretter kontorist ved faren sitt reiarlagskontor på Askerøya 1952–1957. I 1958 tok han over reiarlaget.  Han var også skogeigar 1976–1993.

Marcussen gifra seg med Marta Margarita «Martita» Christophersen i 1951. Dei hadde tre barn.

## Politikk
Marcussen var politisk aktiv for Høgre frem til 1975, då han melde overgang til Framstegspartiet. For Høgre var han medlem av Dypvåg kommunestyre 1952–1959, formann i Dypvåg Høyre 1952–1959, medlem av Tvedestrand kommunestyre 1960–1975 og 1980–1981 (varaordførar 1965–1966, ordførar 1967–1971), formann i Tvedestrand Høyre 1960–1962, fylkesvaraordførar i Aust-Agder 1967–1971 og formann i Aust-Agder Høyre 1972–1975. I Framstegspartiet var han 1. viseformann 1976–1978, redaktør i partiavisa *[[Fremskritt]]* 1976–1978, ordførar i landsstyret 1979–1981 og gruppesekretær for stortingsgruppa 1976–1977 og 1985–1986. Han tapte kampen om formannsvervet i partiet i ei kampavstemming mot Carl I. Hagen i 1978, men dei to heldt fram med å ha eit godt samarbeid. Marcussen blei vald inn på Stortinget frå Rogaland 1981–1985 og frå Aust-Agder 1989–1993. I sin siste periode var han 1. visepresident i Lagtinget.

## Stortingskomitear
* 1989–1993 medlem i Valgkomiteen
* 1989–1993 leder i Sjøfarts- og fiskerikomiteen
* 1989–1993 medlem i Den utvidede utenriks- og konstitusjonskomiteen
* 1981–1985 medlem i Den forberedende fullmaktskomiteen
* 1981–1985 medlem i Landbrukskomiteen

## Kjelder


**Denne artikkelen bygger på «[[:nb:Jens Marcussen|Jens Marcussen]]» frå ,  den 28. mars 2017.*  

## Bakgrunnsstoff
*
Kjetil Jemte

**Kjetil Jemte** eller **Kjetil Jamte** (gamalnorsk *Ketill jamti*, svensk *Kettil Jamte*) eller Kjetil Anundsson var ifølgje soga den første kjende nybyggjaren i Jamtland. Ifølgje Snorre Sturlason var Kjetil son av Anund Jarl i Sparbu i Nord-Trøndelag. 

Soga om Håkon den gode og soga om Olav den heilage fortel at Kjetil Jemte drog mot aust over Kjølen med ei stor mengd folk og buskap. Dei rydda skog og dyrka opp store bygder som seinare skulle få namnet «Jamtland» etter han. Årsaka til utvandringa var at austlandskongen Øystein «den vonde» herja så hardt i Trøndelag at mange flykta frå landet. Snorre seier ikkje noko om kva tid Kjetil Jemte skal ha levd, men det må ha vore på 700- eller 800-talet.

## Snorre fortel:
:Øystein, kongen til opplendingane, som sume kalle den mektige, men somme den ille, herja i Trøndelag og la under seg Øynafylket og Sparbyggjafylket; han sette son sin over dei; men trønderane drap han. Kong Øystein fór andre gongen på hærferd til Trøndelag og herja rundt omkring og la under seg; då spurde han trønderane kven dei helst ville ha til konge, trælen hans, som heitte Tore Fakse, eller hunden hans, som heitte Saur. Dei tok hunden, av di dei trudde at dei så skulle rå seg meir sjølve; dei lét seida tre manns vit i hunden, og han gøydde to ord og tala det tredje. Dei gjorde halsband og ei lekkje av sølv og gull; og straks det vart sølut, så tok hirdmennene hans og bar han på herdane sine. Det vart stelt til eit høgsete åt han, og han sat på ein haug, liksom andre kongar; han budde på Inderøya og hadde setet sitt der det heiter Sakshaug. Det er fortalt at han fekk banen sin av di det kom vargar og tok på buskapen hans, og hirdmennene eggja han til å verja feet. Han gjekk ned av haugen og fór dit som vargane var; men dei reiv han sund straks. Mange andre forunderlege ting gjorde kong Øystein med trønderane. For denne herjinga og ufreden flydde mange hovdingar, og mykje folk flydde frå odelsgardane sine. Kjetil Jemte, són til Onund jarl frå Sparbu fór aust over Kjølen, og ein heil brote folk med han; dei bygde store bygder der det sidan heiter Jemtland. Soneson til Kjetil var Tore Helsing; han fór for ei draps-sak frå Jemtland og aust over til skogane som der ligg, og bygde; og dit søkte mykje folk med han. Dette landet kallar dei Helsingland.

## Kjelder


**Denne artikkelen bygger på «[[:nb:Kjetil Jemte|Kjetil Jemte]]» frå ,  den 28. mars 2017.*  
 

## Litteratur
* Heimskringla
* Nils-Erik Eriksson, *Sägnen om Kettil Jamte och Härjulf Hornbrytare*, Jamtlis årsskrift *Jämten*, 1993

## Bakgrunnsstoff
* ''Saga om Jamtland'' på jemtsk.
Påskekrim

**Påskekrim** er tradisjonen med å nyta krim, det vil seia oppklaringa av oppdikta brotsverk, i påsketida.
Påskekrim verker vera eit særnorsk fenomen som blei stifta gjennom lanseringa av ein kriminalroman gjennom ein førstesidannonse i 1923 ein dag før palmesøndag. Sidan er det blitt vanleg å lesa krim, løysa krimgåter, høyra krimhøyrespel og sjå krimseriar på fjernsyn i påsken.

## Opphav

*[[Bergenstoget plyndret i natt]]* var ein roman skriven av Jonathan Jerv, eit pseudonym for Nordahl Grieg og Nils Lie. 
Boka blei gjeven ut på Gyldendal der bror til Grieg, Harald Grieg, var redaktør. Ho blei lansert med ein annonse på førstesida til *[[Aftenposten]]* laurdag 24. mars 1923, dagen før palmesundag. Annonsen kunne likna ein nyhendesak, og mange folk skal ha blitt lurt til å tru av toget verkeleg var blitt plyndra. Marknadsføringa verka, og førsteopplaget på 7000 eksemplar blei seld ut.
Seinare er det blitt vanleg å gje eller stilla ut krimbøker til påske.

Fredrik Wandrup la i 2014 fram fleire moglege teoriar for kvar påskekrimomgrepet kom frå, som at sjangeren stod til den skumle norske påskeferinga, at påsken var så lang at ein trengde spenningslitteratur til avveksling, at mordmysteria peika tilbake til heidenske blot om våren, at påsken var tida for eit kjent norsk justismord, eller at pocketbøker med krim var lette å pakka i påskesekken og eventuelt leggja igjen på hytta. Han ende likevele opp med marknadsføringsfenomen som beste forklaring. Andre har trekt paralellar til den kristne påskeforteljinga med  «synd, skyld og soning».

## Påskekrim i media og det vidare samfunnet
NRK byrja senda fjernsynskrim i påsken i 1976. 
Den første detektiven deira var Lord Peter Wimsey, deretter følgde fleire britiske krimheltar som Adam Dalgliesh, Miss Marple, Hercule Poirot og Kriminalsjef Foyle.
Også TV2 sender ofte krim til påske. TV3 og TVNorge har gjort det til tider, men sender ikkje påskekrim kvart år.

NRK Radio har sendt krimhøyrespel nesten kvar påske sidan 1980.

Påskekrim kan også ha form som ei gåte eller ein fritidsaktivitet deltakarar skal prøva å løysa. Norsk Folkemuseum hadde til dømes ei krimgåte laga av Hilde Hagerup som del av sine påskeaktivitetar i 2013.

## Sjå òg
*Julegrøss

## Kjelder

*
St. Johann in Tirol

**St. Johann in Tirol** (dialekt: Sainihåns) er ein bykommune i distriktet Kitzbühel nordaust i forbundslandet Tirol i Austerrike. Kommunen har ei flatevidd på 59,1 km² og i kring 9&nbsp;200 ibuarar.

Byen ligg i Leukental, 660 meter over havet, og der dei tre elvane Reither Ache, Kitzbüheler Ache og Fieberbrunner Ache renn saman og dannar Großache, ei elv som under navnet Tiroler Ache munnar ut i Chiemsee i tyske Bayern.

Ei kyrkje bygd på 700-talet og vigd Johannes døyparen, har gitt namn til staden. Byen St. Johann kom til rikdom gjennom utvinning av kopar og sølv i tida frå 1500- til 1700-talet. Den då 780 meter djupe gruva ved Oberndorf var den gongen verdas djupaste sjakt.

I dag er turisme hovudnæring i St. Johann.

## Kjelder

**Denne artikkelen bygger på «[[:de:St. Johann in Tirol|St. Johann in Tirol]]» frå ,  den 28. mars 2017.*
Fieberbrunn

**Fieberbrunn** er ein kommune i distriktet Kitzbühel i forbundslandet Tirol i Austerrike. Kommunen har ei flatevidd på 76,2 km² og i kring 4&nbsp;300 ibuarar. Landsbyen Fieberbrunn ligg 790 meter over havet.

Dei 19 små og større grendene i kommunen ligg spreidd i eit landskap med bakkar, lauvskog og snaufjell, søraust for Kitzbühel.

Turisme er hovudnæring i Fieberbrunn, ganske særleg vinterturismen.

Skihopparen Andreas Widhölzl og skirennaren Manuel Feller er begge frå Fieberbrunn. 

## KJelder

**Denne artikkelen bygger på «[[:de:Fieberbrunn|Fieberbrunn]]» frå ,  den 28. mars 2017.*
Lasaruslaurdag

**Lasaruslaurdag** er dagen før palmesundag som blir markert i kyrkjer som følgjer bysantinsk ritus, det vil seia i den ortodokse kyrkja og i gresk-katolske kyrkjer. Dagen er til minne om vekkinga av Lasarus frå dei døde som blir omtalt i Johannesevangeliet. Inngangen til Jerusalem er nemnd like etter i evangeliet. Lasaruslaurdag og palmesundag er dermed liturgisk knytt til kvarandre.

I veka før lasaruslaurdag følgjer liturgien i Triodion Lasarus sin sjukdom og død, og Jesus si reise frå andre sida av Jordanelva til Betania, der Lasarus og systrene hans, Marta og Maria, budde. Veka er kjend som «palmeveka» eller «blomsterveka». 

## Lasaruslaurdag i kyrkja
Som i jødisk tradisjon byrjar dagane i den ortodoke kyrkja ved solnedgang, derfor byrjar lasaruslaurdag ved aftansong på dagen før (fredagen). Då ender ein lesinga av 1. mosebok som tok til første dag av fasten med skildringa av patriarken Jakob sin død, gravferd og sørginga over han. Deretter blir ein kanon om gjenopplivinga av Lasrus, skriven av Andreas av Kreta, framført ved kompletorium.

Lasaruslaurdag og palmesundag har ei særskild stilling i kyrkjeåret som dagar av glede og triumf mellom den store fasten og sørginga i den stille veka. Bibellesinga og salmane på denne dagen ser fram mot Jesus si oppstode og den framtidige oppstoda til alle menneske.

Mange stader i den russisk-ortodokse kyrkja bruker ein grøne liturgiske klede og antependium på lasaruslaurdag og palmesundag. Desse står for fornying. I den gresk-rtodokse kyrkja er det vanleg å fletta omfangsrike krossar av palmeblad denne dagen, til bruk på palmesundag.
Tradisjonelt har einebuarar kome tilbake frå bustadane sine i villmarka til klostera sine på lasaruslaurdag for å delta i markeringane i den stille veka. 

## Skikkar

Dei førti fastedagane i den store fasten ender i samband med lasaruslaurdagen. Ein fastar også på denne dagen, men kan tillata eting av kaviar. Som vanlege egg (påskeegg) kan fiskeegg vera eit symbol på nytt liv og gjenoppståing.

I den gresk-ortodokse kyrkja lagar og et ein krydra brød kalla *[[lazarakia]]* til høgtida.

På Balkan kan høgtida markerast av unge jenter med fine klede og pynta hår som går i opptog, syng og dansar folkedansar. Kvart hus dei vitjar kan gje dei små gåver og mat.

## Kjelder

----
**Denne artikkelen bygger på «[[:en:Lazarus Saturday|Lazarus Saturday]]» frå ,  den 29. mars 2017.*  


**Denne artikkelen bygger på «[[:en:Lazarice|Lazarice]]» frå ,  den 30. mars 2017.*
Torhild M. Hansen

**Torhild Marie Hansen** () er ein norsk forfattar frå Hyllestad kommune  i Sogn og Fjordane.
## Bibliografi
### Bøker
* 
* 
* 
* 
* 
* 
* 
* 
* 

* 
* 

## Kjelder
* Biblioteka i Sunnfjord
Beredskapstroppen

**Beredskapstroppen** (kallesignal «**Delta**») er den norske Politi- og lensmannsetaten sin spesialtrente innsatsstyrke mot sabotasje, terrorisme, gisselsituasjonar, og vanskelegare væpna oppdrag, både innanlands og utanlands. Styrken på ca. 120-150 personar held til i Oslo politidistrikt.

## Organisering

Beredskapstroppen består av fire divisjonar med to team i kvar som består av følgjande:
* Eit tauentringsteam
* Eit bilentringsteam
* To skarpskyttarteam
* Eit båtteam
* Eit stille entringsteam
* Eit sprengingsteam
* Eit sanitetsteam
* Eit dykkarteam

## Kjelder

**Denne artikkelen bygger på «[[:nb:Beredskapstroppen|Beredskapstroppen]]» frå ,  den 22. april 2017.*  
 oppgav desse kjeldene:
*
*

## Bakgrunnsstoff
* Fotografi
* https://www.magma.no/organisasjonskulturen-i-politiets-beredskapstropp
SIG Sauer SSG 3000

**SIG Sauer SSG3000** er ei boltrifle med avtagbart magasin, utvikla av SIG Sauer i Sveits og produsert i Tyskland. Rifla er så å seia identisk med SIG Sauer 200 STR, og vert brukt som skarpskyttarrifle av mange politieiningar i både Europa og USA, mellom dei Noreg. Utforminga er basert på SSG 2000.

## Brukarar
* Brasil: Hæren
* Chile: Hæren
* Colombia: Politiet og hæren
* Egypt: Spesialstyrker
* Finland: Finsk politi
* India: National Security Guard
* Indonesia
* Noreg: Politets beredskapstropp
* Slovakia: Spesialpoliti (Slovak Police Útvar Osobitného Určenia)
* Sør-Korea: Marineinfanteri
* Thailand: Hæren
* Tsjekkia 
* Tyrkia: Spesialstyrker
* : Uruguay: Marineinfanteri (Fusileros Navales)
* Venezuela

## Referansar

## Kjelder

**Denne artikkelen bygger på «[[:nb:SIG Sauer SSG 3000|SIG Sauer SSG 3000]]» frå ,  den 22. april 2017.*
Benelli

**Benelli Armi Spa** er ein italiensk våpenprodusent etablert i 1967.

Selskapet held til i Urbino Italia, og er kjent for å produsera høgkvalitets-hagler for både militære, politi og sivile over heile verda. 

## Våpen
; Hagler

* Benelli M1 (kaliber 12 & 20)
* Benelli M2 (kaliber 12 & 20)
* Benelli M4 Syp 90 (kaliber 12)
* Benelli Raffaello (kaliber 12)
* Benelli Raffaello CrioComfort (kaliber 12 & 20)
* Raffaello Crio 28 (kaliber 28)
* Benelli Vinci (kaliber 12)
* Benelli Montefeltro (kaliber 12 & 20)
* Super Black Eagle & Super Black Eagle II) (kaliber 12)
* Super Sport (Kaliber 12)
; Pumpe-hagler
* Benelli Nova (kaliber 12 & 20)
* Benelli Supernova (kaliber 12)
* Benelli M3 (kaliber 12 & 20)
; Riflar
* Benelli Argo 
* Benelli MR1 
* Benelli R-1
; Konkurransepistolar
* Benelli MP 90 S (kaliber .22 Long Rifla)
* Benelli MP 90 S (kaliber .32 S&W Long)

* Benelli MP 95E 22 (kaliber .22 Long Rifla)
* Benelli MP 95E 32 (kaliber .32 S&W Long)
; Pistolar
* Benelli B76
; Luftpistolar
* Benelli Kite 
; Maskinpistolar
* Benelli CB M2

## Kjelder

**Denne artikkelen bygger på «[[:nb:Benelli|Benelli]]» frå ,  den 29. mars 2017.*  

## Bakgrunnsstoff

*
Colt Canada C7

**C7 og C8** er automatgevær frå Colt Canada, tidlegare kjent som Diemaco. C7 er ein klona av det velkjende M16-geværet som er standardvåpen til dei væpna styrkane i USA, medan C8 er ein klona av M16s viderutvikling: karabinversjonen M4. Sagt på ein annan måte, C8 er karabinversjonen av C7. Alle nemnde gevær er ein del av AR-15 familien, og har dermed røter tilbake til utviklinga av M16 på 60-talet. C8 sin fordel framfor nemnde våpen er dens «heavy barrel», eit ekstra tjukt forkromma løp, som toler ekstrem ildgivning utan å gløda eller endra form.

## Noreg
I Noreg har Jegerkommandoen til hæren (HJK) og Marinejegerkommandoen (MJK) C8 som sit standardvåpen, då med ein versjon kalla C8SFW, der SFW står for *Special Force sin Weapon.* C8SFW er karabin-forma og svært lik C8 og M4.

Forsvaret sitt spesialkommando testa ut HK416 i ein periode, men gjekk fort tilbake til Diemaco C8SFW. Grunnen er at HK416 ikkje er utstyrt med "heavy barrel" slik C8sfw er. FSK har 25 års røynsle med C8sfw, og valde difor å halda på dette som standard angrepsrifle.

## Andre brukarar
C7 er approbert som Gevær M/95 i det danske forsvaret der det er standardgevær, medan C8 er kalla Karabin M/96. C7 og C8 vert òg brukt som standardvåpen i opphavslandet Canada, av og dessutan hæren og marinekorpset i Nederland. Dei britiske spesialstyrkene Special Air Service og Special Boat Service brukar berre C8, på same måte som dei norske spesialstyrkene.

## Kjelder

**Denne artikkelen bygger på «[[:nb:Colt Canada C7|Colt Canada C7]]» frå ,  den 22. april 2017.*
Samia Suluhu

**Samia Hassan Suluhu** () er ein tanzaniansk politikar og presidenten i Tanzania sidan 2021. Suluhu høyrer til partiet Chama cha Mapinduzi (CCM). Ho vart visepresident i Tanzania i 2015, under president John Magufuli. Etter at Magufuli døydde 17. mars 2021 vart ho president etter han som den første kvinnelege presidenten i Tanzania

Før ho vart visepresident var Suluhu representant for Makunduchi i Den tanzanianske nasjonalforsamlinga frå 2010 til 2015. Før dette igjen var ho medlem i Den zanzibarske regjeringa frå 2000 til 2010 under president Amani Abeid Karume.

## Karriere
Suluhu byrja å arbeide som funksjonær i Planleggings- og utviklingsdirektoratet etter å ha fullført vidaregåande utdanning i 1977. I 1986 fullførte ho utdanning innan offentleg administrasjon ved Institute of Development Management (dagens Mzumbe universitet). Etter dette arbeidde ho i eit prosjekt finansiert av Verdas matvareprogram. Mellom 1992 og 1994 tok ho økonomiutdanning ved University of Manchester. I 2005 tok ho ein master i *Community Economic Development* i eit samarbeidsprogram mellom Open University of Tanzania og Southern New Hampshire University.

Ho gjekk inn i politikken i 2000. Ho vart vald til eit spesialsete i Den zanzibarske nasjonalforsamlinga, og vart utnemnd til minister av president Karume. Ho vart vald igjen i 2005 og utnemnd til minister i eit anna departement.

I 2010 vart ho vald til Den tanzanianske nasjonalforsamlinga frå valdistriktet Makunduchi, og vann med over 80 % av røystene. President Jakaya Kikwete utnemnde ho til *Minister of State for Union Affairs*. I 2015 vart ho oppnemnt til visepresidentkandidat av John Magufuli, og vart sett inn som visepresident 5. november 2015 etter at dei vann valet.

17. mars 2021 kunngjorde Suluhu at president Magufuli var død etter ein lengre sjukdom. Presidenten hadde ikkje vore sett offentleg sidan seint i februar. Ho blei teken i eid som etterfølgjaren hans den 19. mars, 2021, og skal tena ut resten av Magufuli sin femårige presidentperiode. Suluhu vart med dette den første kvinnelege presidenten i Tanzania. Ho er også den første frå Zanzibar i denne stillinga.

## Referansar
Hopfgarten im Brixental

**Hopfgarten im Brixental** (dialekt: Hopfgåscht) er ein bykommune i distriktet Kitzbühel i forbundslandet Tirol i Austerrike. Kommunen har ei flatevidd på 166,3 km² med over 5&nbsp;600 ibuarar. Småbyen Hopfgarten ligg 622 meter over havet. I tillegg til kommunesenteret bur det folk i landsbyane/grendene Glantersberg, Grafenweg, Gruberberg, Kelchsau, Penningberg og Salvenberg.

Turisme er hovudnæring i kommunen, medan den tidlegare viktigaste nærinsgreinene, landbruk og skogbruk, er i tilbakegang.

## Kjelder

**Denne artikkelen bygger på «[[:de:Hopfgarten im Brixental|Hopfgarten im Brixental]]» frå ,  den 29. mars 2017.*
Kirchberg in Tirol

**Kirchberg in Tirol** er ein kommune i distriktet Kitzbühel i forbundslandet Tirol i Austerrike. Kommunen har ei flatevidd på 97,7 km² og i kring 5&nbsp;200 ibuarar. Landsbyen Kirchberg ligg 828 meter over havet, nokre få kilometer vest om distriktshovudstaden Kitzbühel.
Turisme er den dominerande næringa, så vel sommar som vinter.

## Geografi
Kirchberg ligg ved sammløpet til dalane Spertental og Brixental, på vasskiljet mellom Leukental i aust og Brixental i vest.

## Historie
Dei eldste spora etter busetnad i Kirchberg går tilbake til forhistorisk tid, til yngre bronsealder (1100–900 f.Kr.). Bayern byrja å ta kontroll over området rundt midten av 500-talet.

## Kjelder


**Denne artikkelen bygger på «[[:de:Kirchberg in Tirol|Kirchberg in Tirol]]» frå , den 29. mars 2017 og 10. mars 2024.*


## Bakgrunnsstoff

*
Ras Laffan industriby

**Ras Laffan industriby** er eit industriområde som ligg 80&nbsp;km nord for Doha i Qatar. Anlegget vert drive av Qatar Petroleum.

Ras Laffan industriby er hovudanlegget til Qatar for produksjon av flytande naturgass. 

## Kjelder

**Denne artikkelen bygger på «[[:en:Ras Laffan Industrial City|Ras Laffan Industrial City]]» frå ,  den 30. mars 2017.* 
*** oppgav desse kjeldene:*



## Bakgrunnsstoff
* Ras Laffan Industrial City Offisiell nettside
Plutokrati

**Plutokrati** (av gresk *plutos*, 'rikdom' og *kratein*, 'styre') eller **rikmannsstyre** er ei form for oligarki der eit samfunn er styrt av ein liten minoritet av dei mest velståande innbyggjarane.

I motsetnad til demokrati, kapitalisme, sosialisme og anarkisme har ikkje plutokrati røtter i ein etablert politisk filosofi. Plutokrati kan vera ønska og forfekta av dei mest velståande samfunnsklassane på eit indirekte eller skjult vis, sjølv om omgrepet nærmast alltid blir brukt nedsetjande eller som varsling om ein uønskt tilstand.

## Kjelder


**Denne artikkelen bygger på «[[:nb:Plutokrati|Plutokrati]]» frå ,  den 30. mars 2017.*
Umm Birka

**Umm Birka** (arabisk أُمّ بِرْكَة) er ein busetnad i Al Khor kommune i Qatar. Han er ein av fem stader for det statlege utbyggingsprosjektet for vassreservoar i landet. Reservoara opna i 2018 som dei største i verda i sitt slag.
## Kjelder

**Denne artikkelen bygger på «[[:en:Umm Birka|Umm Birka]]» frå ,  den 30. mars 2017.* 
*** oppgav desse kjeldene:*
Abu Hamour

**Abu Hamour** er ein busetnad i kommunen Al Rayyan i Qatar. På grunn av den sentrale plasseringa vert staden stadig meir populær for å gjere handel. Fleire butikkar frå andre stader i landet har derfor flytta til denne busetnaden.

## Kjelder

**Denne artikkelen bygger på «[[:en:Abu Hamour|Abu Hamour]]» frå ,  den 30. mars 2017.* 
*** oppgav desse kjeldene:*
Abu Samra

**Abu Samra** er ein busetnad i Qatar i kommunen Al Rayyan (90 km frå Doha). Han brukte å høyre til Jariyan al Batnah kommune før kommunen vart ein del av Al Rayyan. Området består av ein grenseovergang, som skil den sørlege delen av kommunen frå Saudi-Arabia, og ein brunn. Det er den einaste grenseovergangen frå Qatar til Saudi-Arabia over land.

## Kjelder

**Denne artikkelen bygger på «[[:en:Abu Samra|Abu Samra]]» frå ,  den 30. mars 2017.* 
*** oppgav desse kjeldene:*
Ain Khaled

**Ain Khaled** (arabisk ‘عيْن خَالِد) er ein busetnad i kommunen Al Rayyan i Qatar.

I 2009 starta utbygginga av ei 11 km lang handelsgate i Ain Khaled.

## Kjelder

**Denne artikkelen bygger på «[[:en:Ain Khaled|Ain Khaled]]» frå ,  den 30. mars 2017.* 
*** oppgav desse kjeldene:*
Kössen

**Kössen** er ein kommune i distriktet Kitzbühel i forbundslandet Tirol i Austerrike. Kommunen har ei flatevidd på 69,3 km² og i kring 4&nbsp;250 ibuarar. Kommunesenteret ligg 589 meter over havet.

Kössen grensar i nord til delstaten Bayern i Tyskland.

Turismen er den dominerande sysselsetjaren i Kössen.

## Kjelder

**Denne artikkelen bygger på «[[:de:Kössen|Kössen]]» frå ,  den 29. mars 2017.*
Simaisma

**Simaisma** er ein liten kystby på austkysten av Qatar, 30&nbsp;km nord for hovudstaden Doha. 
Bygrensene vart dregne i 1988. Denne byen er prega av gamle hus og moskéar frå tida før det vart funne olje og naturgass i Qatar.

## Historie

J.G. Lorimer skildra Simaisma i *[[Gazetteer of Gulf of Persia, Oman and Central Arabia|Gazetteer of Gulf of Persia]]* i 1908:
{{quote|
Ein innmura landsby på austkysten av Qatar, inst i ei lita vik kring halvvegs mellom Lusail og Al Khor. Ein kilometer aust for landsbyen, heilt sør i vika, ligg landsbyen Al Daayen. Sumaismah er busett av kring 250 familiar i frå Al Bu Kuwarah-stamma [Kuwari], og nokre få er frå Kibisah-stamma [Qubaisi]. Her er 50 perlebåtar (bemanna av 600 mann), ti andre havgåande fartøy, og ti fiskebåtar. Buskapen består av seks hestar og 70 kamelar. Drikkevatnet kjem frå brunnane 'Awainat Bin-Husain, 6 km vestover: nær landsbyen ligg òg den vesle brunnen Khariqat Sumaismah, men vatnet her er bittert.
}}

## Kjelder

**Denne artikkelen bygger på «[[:en:Simaisma|Simaisma]]» frå ,  den 30. mars 2017.* 
*** oppgav desse kjeldene:*
Al Karaana

**Al Karaana** er ein busetnad i Qatar i kommunen Al Rayyan. Han brukte å ligge i Jariyan al Batnah kommune før denne kommunen vart slått saman med Al Rayyan.

Han er ein av tre større fyllplassar i landet, hovudsakleg nytta for kloakkavfall. Al Karanaa-lagunen i området dekkjr meir enn 4&nbsp;km², men har blitt råka av alvorlege miljøproblem i nyare år på grunn av utslepp av uhandsama spillvatn frå tankskip. I 2015 gav Qatar Egis Group oppgåva med å rehabilitere lagunen.

## Historie
I 1917 vart landsbyen skildra som ein stoppestad på ruta frå Hofuf til Doha med ein 50 meter djup, mura brunn med godt vatn.

## Kjelder

**Denne artikkelen bygger på «[[:en:Al Karaana|Al Karaana]]» frå ,  den 30. mars 2017.* 
*** oppgav desse kjeldene:*
Al Nasraniya

**Al Nasraniya** er ein landsby i Qatar i kommunen Al Rayyan. Grensene vart oppteikna i 1988. Han brukte å vere ein del av Al Jemailya kommune før denne kommunen vart slått saman med Al Rayyan. Han har kring tusen innbyggjarar. 

## Kjelder

**Denne artikkelen bygger på «[[:en:Al Nasraniya|Al Nasraniya]]» frå ,  den 30. mars 2017.* 
*** oppgav desse kjeldene:*
Al Waab

**Al Waab** er ein busetnad mellom kommunane Doha og Al Rayyan i Qatar. Busetnaden har vokse kraftig sidan midten av 1990-åra, med mange nybygg for å huse utanlandske arbeidarar, villaer og handels- og medisinske bygg. 

## Turistmål
Doha Sports City, som var vertskap for Asialeikane i 2006, det største bygget i Qatar, Aspire Tower det største stadionet i Qatar, Khalifa Stadium, og det største og mest kjende kjøpesenteret, Villagio Mall, ligg alle i Al Waab. 

## Kjelder

**Denne artikkelen bygger på «[[:en:Al Waab|Al Waab]]» frå ,  den 30. mars 2017.*
Al Wajbah

**Al Wajbah** er ein busetnad i Qatar i kommunen Al Rayyan. Han ligg 15 km vest for hovudstaden Doha. Staden var åstad for slaget ved Al Wajbah, som fann stad mellom osmanarane og qatarske stammer i 1893. Osmanarane sette i gang ein blokade av staden i mars 1893. Hovudslaget fann stad seinare den månaden i fortet i byen, Al Wajbah fort.

J.G. Lorimer skildra byen i *[[Gazetteer of Gulf of Persia]]* i 1908 som ein by med ein innmura hage og eit fort og ein moské, som alle var eigd av medlemmar av den regjerande familien. Han vart òg skildra som ein beduinleir med tre djupe mursteinsbrunnar med godt vatn.

## Kjelder

**Denne artikkelen bygger på «[[:en:Al Wajbah|Al Wajbah]]» frå ,  den 30. mars 2017.* 
*** oppgav desse kjeldene:*
Al-Shahaniya

**Al Shahaniya** er ein by i Qatar i kommunen Al Rayyan. Grensene til byen vart fastsett i 1988. I 2014 vart det gjort nokre endringar på grensene. Byen har kring 35&nbsp;000 innbyggjarar. 

## Historie
J.G. Lorimer skildra Al-Shahaniya i *[[Gazetteer of Gulf of Persia]]* i 1908 som ein beduinleir med ein 12 meter djup mura brunn med godt vatn.

## Idrett
Al-Shahania Sports Club er basert i byen. Den største veddeløpsbanen for kamelar i Qatar ligg òg i byen.

## Kjelder

**Denne artikkelen bygger på «[[:en:Al-Shahaniya|Al-Shahaniya]]» frå ,  den 30. mars 2017.* 
*** oppgav desse kjeldene:*
Dukhan

**Dukhan** er ein industriby vest i kommunen Al Rayyan i Qatar.  Han ligg kring 60&nbsp;km vest for hovudstaden, Doha. Dukhan vert styrt av det statlege oljebyrået i Qatar, Qatar Petroleum, og var den første staden i landet det vart funne olje. 

## Geografi

Dukhan ligg i kommunen Al Rayyan kring 60&nbsp;km frå Doha. Den søraustlege delen av området ligg 60 meter over havet. Delar av Dukhan i nord ligg under havnivå. Ei rekkje åsar av kalkstein frå eocen strekkjer seg parallelt til kystområdet. Toppen av Rus-formasjonen frå eocen stikk meir enn 25 meter opp av bakken i dette området. Den austlege delen består av lågland dekt av stein, med wadiar og senkingar. Wadi Diab er eit av dei store tørre elveleia i landet som strekkjer seg gjennom Dukhan. 

## Historie
Oljeleitinga i Dukhan-området byrja i 1935. I 1937 fann ein olje i Dukhan; det første større oljereservoaret på halvøya. Utbygginga av den første oljebrunnen byrja i 1939 og var ferdig same året. Den opphavlege busetnaden vart bygd som ein leir for arbeidarar frå Qatar Petroleum Company. Drifta vart lagt ned for ein periode under andre verdskrigen. 31. desember 1949 eksporterte Dukhan den første tønna med olja og utbygginga av Dukhan-feltet var ferdig i 1954. 

## Samferdsle

Den første vegen i Dukhan vart bygd i 1940 for å knyte oljeleiren til Doha. Ein ny veg vart bygd i 1948 frå Dukhan til Umm Bab og Mesaieed. I 1970-åra vart Salwa-vegen utbygd for å knyte saman alle dei fire tidlegare nemnde områda.

## Arkeologi
Dukhan er ein av dei viktigaste stadane frå yngre steinalder på halvøya. Her er gjort fleire funn av steinreiskapar og våpen. 

## Kjelder


**Denne artikkelen bygger på «[[:en:Dukhan|Dukhan]]» frå ,  den 30. mars 2017.* 
*** oppgav desse kjeldene: *
*** 

## Bakgrunnsstoff
John Magufuli

**John Pombe Magufuli** () var ein tanzaniansk politikar som var president i landet frå 2015 til han døydde i 2021.

Han vart vald inn i Den tanzanianske nasjonalforsamlinga for fyrste gong i 1995, og hadde deretter ei rekkje statsrådspostar. Han stod som presidentkandidat for regjeringspartiet Chama cha Mapinduzi (CCM) i valet i Tanzania 2015, og vann med 58 % av røystene, og var innsett som president 5. november 2015. Visepresidenten hans var Samia Suluhu.

## Referansar
Anna Haag

**Anna Margret Haag**, til 2008 **Anna Margret Hansson**, () er ein svensk tidlegare langrennar frå Köping, oppvaksen i Mora. Ho vann i tida 2009-18 OL-gull, seks VM-/OL-sølv og ein VM-bronse.

## Aktiv
Haag fekk si fyrste internasjonale medalje, ein bronse, med Sveriges lag i 4 x 5 km stafett ved Ski-VM 2009 i Liberec. Ho tok steget opp i verdstoppen den 21. november 2009, då ho kom på tredjeplassen i ei verdscuptevling i 10 km fristil. Ein månad seinare vart ho på ny nummer tre i eit verdscuprenn, ved det høvet i 15 km klassisk stil. I sin OL-debut, 10 kilometer fristil i Vancouver 2010, kom ho på fjerdeplass. Fire dagar etter tok ho si fyrste OL-medalje då ho gjekk i mål som nummer to i dobbelstarten, einast slått av norske Marit Bjørgen. Seinare i leikane tok Haag endå ein sølvmedalje, saman med Charlotte Kalla på lagsprinten.

Under Tour de Ski 2010/11 vann Haag ein etappe i 5+5 km dobbelstart. Saman med Ida Ingemarsdotter, Britta Johansson Norgren og Charlotte Kalla danna ho det svenske stafettlaget som under Ski-VM 2011 i Holmenkollen tok sølv på 4 × 5 km. To år seinare kopierte Haag og lagkameratane stafett-prestasjonen i Oslo og tok eitt nytt sølv ved VM i Val di Fiemme. Og vinteren etter vart Haag olympisk meister då Sverige vann 4 x 5 km stafett under dei olympiske vinterleikane 2014 i Sotsji. Både i Ski-VM 2013 og OL 2014 stilte Sverige med Ida Ingemarsdotter, Emma Wikén, Anna Haag og Charlotte Kalla. Under verdsmeisterskapen 2017 i Lahti vann Haag sitt tredje VM-sølv i 4 x 5 km stafett. Også ved Vinter-OL 2018 i Pyeongchang var ho med om å vinne ein sølvmedalje i 4 x 5 km stafett.

Haag vart svensk meister 2010 i 15 km dobbelstart og 2011 i 10 km klassisk stil.

## Kjelder


**Denne artikkelen bygger på «[[:de:Anna Haag|Anna Haag]]» frå ,  den 30. mars 2017.*  


## Bakgrunnsstoff
*
Jevgenija Medvedeva-Arbuzova

**Jevgenija Vladimirovna Medvedeva-Arbuzova** () er ein russisk tidlegare langrennar frå Kondopoga. Ho vann OL-gull i stafett med Russland i 2006 og to medaljar i individuelle OL-/VM-tevlingar. 

Jevgenija Arbuzova debuterte i verdscupen i langrenn i 1997, men bortsett frå eit par pallplasseringar i ulike stafettevlingar, måtte ho vente til 2004/05-sesongen før ho individuelt kunne kjempe heilt i verdstoppen. Etter ein tredjeplass på 15 km i Ramsau am Dachstein tidleg i den sesongen, vann ho i februar 2005 sin einaste siger då ho i tyske Reit im Winkl triumferte i eit verdscuprenn over 10 km fristil.

Medvedeva-Arbuzova var med på det russiske stafettlaget som tok sølv ved Ski-VM 2005 i Oberstdorf. Under Vinter-OL 2006 i Torino parkerte ho norske Kristin Steira på oppløpssida og gjekk inn til bronsemedalje på 15 km dobbelstart. Toppen kom likevel seks dagar seinare, då ho, etter Natalja Baranova-Masalkina, Larisa Kurkina og Julija Tsjepalova hadde teke seg av dei tre fyrste etappane, som ankerkvinne gjekk Russland inn til OL-gull i 4 x 5 km stafett, ti sekundar framom det tyske sølvmannskapet.

Under Ski-VM 2009 i Liberec sikra Medvedeva-Arbuzova seg sølvmedaljen i 30 km fellesstart, etter å ha vunne innspurten mot fire andre utøvarar. Ho la opp etter 2010-sesongen.

## Kjelder

**Denne artikkelen bygger på «[[:de:Jewgenija Wladimirowna Medwedewa-Arbusowa|Jewgenija Wladimirowna Medwedewa-Arbusowa]]» frå ,  den 30. mars 2017.*
Ingemar Nordstrand

**Ingemar Nordstrand** () var ein norsk lærar, Venstrepolitikar, journalist, forfattar og «vegbergar». Han vart fødd i Hyllestad i Sogn og Fjordane.

Som ung reiste Nordstrand mykje.  Han var mellom anna sauegjetar og gullgravar på New Zealand.  Han har vore aktiv politikar for Venstre i Vestfold og Sogn og Fjordane.  Ingemar Nordstrand er særleg kjend for arbeidet han har lagt ned for restaurering og merking av gamle vegar.

## Bibliografi
### Bøker
* 
* 
* 
* 
* 
* 
* 
* 
* 
* 
### I tidsskrift - eit utval

* Lokalhistoriske artiklar Sogn og Fjordane
## Kjelder
* Fylkesleksikon for Sogn og Fjordane 
* 

## Bakgrunnsstoff
* Om Ingemar Nordstrand i Lokalhistoriske artiklar Sogn og Fjordane
Jariyan al Batnah

**Jariyan al Batnah** (arabisk جريان الباطنة) er ein tidlegare kommune Qatar. Området vart delt mellom kommunane Al Wakrah og Al Rayyan i 2004. Alle distrikta i Jariyan al Batnah vart registrert i folketeljinga i 2004 - Al Karaana, Rawdat Rashed, Sawda Natheel og Abu Samra – og vart gjevne til kommunen Al Rayyan etterpå.

Persiabukta grensar til Jariyan al Batnah i vest og søraust. Han var tidlegare den einaste kommunen som grensa til eit anna land: Ash Sharqiyah i Saudi-Arabia.

## Kjelder

**Denne artikkelen bygger på «[[:en:Jariyan al Batnah|Jariyan al Batnah]]» frå ,  den 31. mars 2017.* 
*** oppgav desse kjeldene:*
Mebaireek

**Mebaireek** er ein busetnad i Qatar i kommunen Al Rayyan. Busetnaden kom til då Abu Nakhla og Al Mukaynis vart slått saman. I 2010 hadde busetanden 11&nbsp;333 innbyggjarar.

## Kjelder

**Denne artikkelen bygger på «[[:en:Mebaireek|Mebaireek]]» frå ,  den 31. mars 2017.* 
*** oppgav desse kjeldene:*
Mesaimeer

**Mesaimeer** (arabisk مسيمير) er ein busetnad i kommunen Al Rayyan i Qatar.

## Idrett
Busetnaden er representert ved Mesaimeer SC, ein fleiridrettsklubb der fotballlaget spelar i Qatar Stars League.

## Kjelder

**Denne artikkelen bygger på «[[:en:Mesaimeer|Mesaimeer]]» frå ,  den 31. mars 2017.* 
*** oppgav desse kjeldene:*
Muaither

**Muaither** (arabisk معيذر) er ein busetnad i Qatar i kommunen Al Rayyan.

## Idrett
Idrettsklubben i Muaither er Muaither SC. Fotballaget til klubben spelar i qatarsk andredivisjon. 

## Kjelder

**Denne artikkelen bygger på «[[:en:Muaither|Muaither]]» frå ,  den 31. mars 2017.* 
*** oppgav desse kjeldene:*
Ras Abrouq

**Ras Abrouq**, òg kalla **Bir Zekreet**, er eit område nord for Dukhan i Qatar. Ei strand med same namn ligg her og her finst forskjellige arkeologiske funnstader, som ruinane av ein festning. Sidan 2000-åra har området vore eit turistmål.

Ein har funne potteskar frå ubaidane, barbarane og selevkidane. Eit felt med meir enn 100 gravhaugar vart oppdaga i Ras Abrouq under ei britisk undersøking i 1970-åra.

## Kjelder

**Denne artikkelen bygger på «[[:en:Ras Abrouq|Ras Abrouq]]» frå ,  den 31. mars 2017.* 
*** oppgav desse kjeldene:*



## Bakgrunnsstoff
*Video of the area
Rawdat Rashed

**Rawdat Rashed** er ein landsby i Qatar i kommunen Al Rayyan. Grensene vart fastsette i 1988. Han brukte å vere ein del av Jariyan al Batnah kommune før denne kommunen vart slått saman med Al Rayyan. Grotta Dhal Al Misfir ligg i dette området. Landsbyen har kring 6&nbsp;000 innbyggjarar. 

## Industri
Området har ei av dei største grunnvasskjeldene sør i landet. Det vart oppretta eit statleg brunnfelt i området, og dette vart tidlegare nytta som vasskjelde for sementindustrien i Umm Bab.

Rawdat Rashed er ein av dei tre store fyllplassar i landet, og vert hovudsakleg nytta for avfall frå bygg- og anlegg.

## Kjelder

**Denne artikkelen bygger på «[[:en:Rawdat Rashed|Rawdat Rashed]]» frå ,  den 31. mars 2017.* 
*** oppgav desse kjeldene:*
Umm Bab

**Umm Bab** er ein busetnad i Qatar i kommunen Al Rayyan. Han brukte å vere ein del av Al Jemailya kommune før denne kommunen vart slått saman med Al Rayyan. Umm Bab er også kjend som «Palmestranda», på grunn av ei lita gruppe palmar som står på stranda her.

Namnet på busetnaden kjem frå den lokale geografien og tyder «mor til porten». «Porten» syner til ein smal veg eller opning i området mellom to små åsar.  I folketeljinga i 2010 hadde staden litt ove 6&nbsp;000 innbyggjarar. 

## Historie

I 1948, kort tid etter oljeboringa byrja i Dukhan, vart det bygd ein landsby like sør for Umm Bab for å huse arbeidarar for Qatar Petroleum og lokale innbyggjarar i Umm Bab. Same året vart det bygd ein veg frå Umm Bab til Dukhan. 

## Industri
Umm Bab er ein av berre to stader i Qatar der det finst store mengder kalkstein og leire som lett kan hentast ut. Den andre staden er Umm Salal. I 1965 vart derfor Qatar nasjonale sementselskap oppretta i området. Den første sementen vart laga i 1969 og fabrikken fekk vatn frå Rawdat Rashed og oljeforsyning frå Dukhan.

## Kjelder

**Denne artikkelen bygger på «[[:en:Umm Bab|Umm Bab]]» frå ,  den 31. mars 2017.* 
*** oppgav desse kjeldene:*
Al Kharrara

**Al Kharrara** er ein busetnad i Qatar i kommunen Al Wakrah. Han ligg nær byen Mesaieed. Det er eit ørkenområde, særs tørt, og med beitande dyr som dromedarar, geiter og sauer.

I 2010 hadde staden 117 innbyggjarar. 

## Kjelder

**Denne artikkelen bygger på «[[:en:Al Kharrara|Al Kharrara]]» frå ,  den 31. mars 2017.* 
*** oppgav desse kjeldene:*
Al Wakrah

**Al-Wakrah** (òg skrive **Al Wakra**, arabisk skrift الوكرة) er hovudstaden i Al Wakrah kommune i Qatar. Austsida av Al Wakrah ligg ved kysten av Persiabukta. Byen vert styrt av sjeik Abdulrahman bin Jassim Al Thani, og var opphavleg ein liten fiske- og perlelandsby. I løpet av åra har han utvikla seg til ein liten by med meir enn 30&nbsp;000 innbyggjarar, og vert rekna som ein av dei store byane i Qatar.

## Historie

Byen var historisk eit senter for perlefiske i åra då den qatarske økonomien var heilt avhengig av perleindustrien. I 1898 var det kring 200 båtar i nærleiken mellom Al Wakrah og Al Bidaa. I 1925 var det 250 båtar her. 

## Idrett
Idrettsklubben i Al Wakrah er Al-Wakrah Sports Club, og fotballaget deira spelar på øvste nivå i Qatar. Heimebanen er Al-Wakrah stadion, som kan nyttast til fleire føremål. Kapasiteten er i dag 20&nbsp;000 tilskodarar, men det er planar om å utvide dette til 43&nbsp;500 for fotball-VM 2022.

## Venskapsbyar

* Ramsar (2010)
* Djougou (2014)

## Kjelder


**Denne artikkelen bygger på «[[:en:Al Wakrah|Al Wakrah]]» frå ,  den 31. mars 2017.* 
*** oppgav desse kjeldene:*


## Bakgrunnsstoff
Al Wukair

**Al Wukair** er ein busetnad i Qatar i Al Wakrah kommune. Han ligg berre 15 minuttar unna Doha og i nærleiken av byen Al Wakrah. Han var tidlegare ein viktig fiske- og perlelandsby. Grensene vart avmerkt i 1988. 

## Kjelder

**Denne artikkelen bygger på «[[:en:Al Wukair|Al Wukair]]» frå ,  den 31. mars 2017.* 
*** oppgav desse kjeldene:*
Holmfrid

**Holmfrid** er eit personnamn av norrønt opphav. Det var opphavleg eit kvinnenamn, men i Sverige blir det i dag stort brukt som mannsnamn. På Island er namnet **Hólmfríður** framleis eit kvinnenamn.
Holmfrid har svensk namnedag den 30. mars.

Namnet er sett saman av holme og frid ('ven, elska'). Det har minst vore i bruk i Sverige sidan 1000-talet.

Ved byrjinga av 2015 hadde totalt 190 menn og 2 kvinner namnet i Sverige.

## Kjende namneberarar
* Holmfrid Eriksdotter, svensk prinsesse, dotter (truleg) av kong Erik Sigersæl.
* Holmfrid Olsson (1943-2009), svensk skiskyttar
* Hólmfríður Karlsdóttir (f. 1963), islandsk modell og missedronning

## Kjelder

**Denne artikkelen bygger på «[[:sv:Holmfrid|Holmfrid]]» frå ,  den 31. mars 2017.* 
*** oppgav desse kjeldene:*
Mesaieed

**Mesaieed** (arabisk مسيعيد, òg skrive *Musay'id* eller *Umm Sa'id*) er ein industriby i Al Wakrah kommune i Qatar, kring 50&nbsp;km sør for Doha. Han var ein av dei viktigaste byane i Qatar på 1900-talet, og vart rekna som den viktigaste industrisonen og senter for petroleum frå Dukhan.

Både Mesaieed og industriområdet vert styrt av ei underavdeling av Qatar Petroleum kalla «Mesaieed Industry City Management», som vart oppretta i 1996.

## Kjelder

**Denne artikkelen bygger på «[[:en:Mesaieed|Mesaieed]]» frå ,  den 31. mars 2017.* 
*** oppgav desse kjeldene:*



## Bakgrunnsstoff
*
Barwa Al Baraha

**Barwa Al Baraha**, òg kalla Arbeidarbyen eller Barwalandsbyen, er eit bustadområde for arbeidarar i Al Wakrah kommune i Qatar. Prosjektet har som mål å gje arbeidarane ein overkommeleg levestandard.

## Kjelder

**Denne artikkelen bygger på «[[:en:Mesaieed|Mesaieed]]» frå ,  den 31. mars 2017.* 
*** oppgav desse kjeldene:*
Kuhmo

**Kuhmo** (før 1935 *Kuhmoniemi*) er ein by og kommune i landskapet Kajanaland i Finland. Kommunen har cirka 9800 innbyggjarar og eit areal på 5456,9 km² der 648,48 km² er vatn. Kuhmo er ein finskspråkleg kommune som grensar til kommunane Hyrynsalmi, Lieksa, Nurmes, Ristijärvi, Sotkamo og Suomussalmi. Kommunen har òg ei cirka 120 kilometer lang grense mot Russland i aust. 
 

## Kjelder

**Denne artikkelen bygger på «[[:nb:Kuhmo|Kuhmo]]» frå ,  den 31. mars 2017.*
Puolanka

**Puolanka** er ein kommune i landskapet Kajanaland i Finland. Kommunen har cirka 3200 innbyggjarar og eit areal på 2598,84 km² der 137,18 km² er vatn. Puolanka er ein finskspråkleg kommune som grensar til kommunane Hyrynsalmi, Paltamo, Pudasjärvi, Ristijärvi, Suomussalmi, Utajärvi og Vaala.


File:Puolanka centre.JPG|Puolanka
File:Puolanka church.JPG|Puolanka kyrkje
File:Kalhamajärvi.JPG|Kalhamajärvi

## Kjelder

**Denne artikkelen bygger på «[[:nb:Puolanka|Puolanka]]» frå ,  den 31. mars 2017.*
Balbina

**Balbina** er eit kvinneleg fornamn av latinsk opphav.
Det er ei kvinneleg form av Balbinus. Dette er avleidd av Balbus som tyder 'stammar'.

Namnet har dansk namnedag den 31. mars. Heilage Balbina har minnedag i den katolske kyrkja denne dagen.

## Kjende namneberarar
* Balbina av Roma, kristen martyr og helgen frå 100-talet
* Balbina Steffenone (1825–1896), italiensk songar
* Balbina Valverde (1840-1910), spansk skodespelar
* Balbina Rivero (f. 1944), spansk forfattar
* Balbina Herrera (f. 1954), panamansk politikar
* Balbina Bäbler (f. 1967), sveitsisk arkeolog
* Balbina Jagielska (f. 1983), tysk songar og komponist kjend som berre «Balbina»

## Annan bruk
*Balbina-demningen i Amazonas i Brasil
Steinar Lem

**Steinar Henning Lem** () var ein norsk miljøvernar og forfattar frå Oslo. Han var i over to tiår ein framståande talsmann for organisasjonen Framtiden i våre hender. 

Lem var utdanna i nordisk hovedfag frå Universitetet i Oslo. Han debuterte som forfattar i 1973 med den skjønnlitterære boka *Signaler*, ei bok han vart tildelt Tarjei Vesaas' debutantpris for. Sidan skreiv han tre skjønnlitterære verk og like mange sakprosabøker. 

Etter å ha arbeidd ei kort tid i informasjonsavdelinga i Samferdsledepartementet, fekk Lem jobb i Framtiden for våre hender. Her utmerkte han seg med sin kritikk av  «vekstsamfunnet». Særleg avviste han sentrale målsettingar i det norske samfunnet, til dømes ideen om vedvarande økonomisk vekst, og den tilhøyrande øydinga av naturressursane på jordkloten. Elles markerte han seg dyrevernar og gjekk inn for eit sterkare vern av rovpattedyr i norsk fauna.

Kort før han døydde, kritiserte Lem norsk innvandringspolitikk og uttalte at  «Den norske kulturen er truet. De nærmeste 50 årene vil vi se store endringer i takt med at vi stadig får en større ikke-norsk befolkning. Våre verdier vil bli satt under sterkt press».

Ein fjernsynsdokumentar om Steinar Lem vart send på Norsk rikskringkasting i 2007.

## Kjelder

**Denne artikkelen bygger på «[[:nb:Steinar Lem|Steinar Lem]]» frå ,  den 31. mars 2017.*
Jakaya Kikwete

**Jakay Mrisho Kikwete** () er ein tanzaniansk politikar som var president i landet frå 21. desember 2005 til 5. november 2015, og var den fjerde presidenten sidan Tanzania vart sjølvstendig. Han var òg formann i Den afrikanske unionen frå 31. januar 2008 til 2. februar 2009. Kikwete høyrer til det leiande partiet i Tanzania, Chama cha Mapunduzi (CCM), som har hatt makta i Tanzania sidan det vart oppretta i 1977. Kikwete vart vald til president 21. desember 2005, og vart vald til ein ny periode i valet i 2010. Av di han hadde sete i to periodar kunne han ikkje veljast på ny i valet i 2015, og vart difor fylgt av John Magufuli frå same parti 5. november 2015.

## Kjelder

## Bakgrunnsstoff
Benjamin Mkapa

**Benjamin William Mkapa** () var ein tanzaniansk politikar som var den tredje presidenten i landet frå 23. november 1995 til 21. desember 2005. Han var samstundes leiar for regjeringspartiet Chama cha Mapinduzi (CCM). Mkapa var den første presidenten i landet som blei vald i eit fleirpartisystem.

## Kjelder
Hervor

**Hervor** er eit norrønt kvinnenamn sett saman av 'hær' og *vor* ('forsiktig'). Det har svensk namnedag den 1. april.

Den eldste bruken ein kjenner i Sverige er frå 1813.
Ved byrjinga av 2015 hadde totalt 308 kvinner i Sverige namnet Hervor.

I syklusen om det magiske sverdet Tyrfing som blir presentert i *[[Hervors saga]]* og delar av *[[Den eldre Edda]]* er Hervor namnet til tre figurar. Den første Hervor var dotter av Angantyr. Den andre Hervor var dotter av Heidrek, sonen til den første Hervor. I tillegg er Hervor namnet på ei valkyrie som blei gift med Volund smed og blir omtalt mellom anna i *[[Volundkvadet]]* i Den eldre Edda.

## Kjelder


**Denne artikkelen bygger på «[[:nb:Hervor|Hervor]]» frå , og «[[:sv:|Hervor]]» frå  den 1. april 2017.*
Karl A. Marthinsen

**Karl Alfred Nicolay Marthinsen** () var ein norsk politimann som var sjef for Statspolitiet i Noreg under andre verdskrigen. Han vart skoten av motstandsfolk i Oslogjengen på Blindern i Oslo.

## Liv

Marthinsen var fødd i Karlsøy, men før han var året flytta familien til eit fiskevær i dagens Nordkapp kommune, og medan han var i tenåra, vidare til Mehamn. I 1918 tok han eksamen ved underoffiserskule og vart utnemnd til sersjant. Han tok deretter handelsskule og arbeidde i fire år på kontoret til eit fiskemottak i Mehamn. Sidan vende han tilbake til det militære og var stasjonert Kirkenes, der han var etterretningsoffiser i staben til Aust-Finnmark forsvarsavsnitt.

I 1933 melde Marthinsen seg inn i Nasjonal Samling. Vinteren 1940 kom han i kontakt med sjefen for utrykningspolitiet, den framståande NS-mannen Jonas Lie, som var i Finnmark grunna vinterkrigen mellom Sovjetunionen og Finland. Etter at den tyske okkupasjonsmakta hadde oppløyst det norske forsvaret, gjekk Marthinsen inn i politiet. Han steig raskt i gradane og vart sjef for det norske tryggingspolitiet med tittelen politigeneral, og rapporterte direkte til politiminister Jonas Lie.

Våren 1941 vart Statspolitiet danna, basert på ei samordning av overvakings- og utrykningspolitiet. Marthinsen fekk sjefsstillinga i Stapo og var sidan den sentrale leiaren i norsk politi, nest etter Jonas Lie. Frå 30. mars 1944 var Marthinsen også landshirdsjef. Han var ein effektiv og til dels omsynslaus politileiar, som mellom anna aksepterte utstrakt bruk av tortur. Marthinsen stod også sentralt då dei norske jødane vart arresterte og sende til Tyskland.

Kring månadsskiftet januar-februar 1945 gav leiinga i Milorg ordre om at Marthinsen måtte ryddast or vegen. Morgonen 8. februar 1945 låg folk frå Oslogjengen gøymde ved ein bakketopp i Blindernveien på universitetsområdet. Sidan bilen til Marthinsen gjekk på knott, mista bilen mykje motorkraft og hadde låg fart på bakketoppen. Der, frå ein posisjon bak ein vedstabel ved Farmasibygninga, skaut attentat-folka mot bilen med brengun. Marthinsen vart drepen på staden, medan sjåføren vart skadeskoten.

Okkupasjonsstyret sette i verk omfattande represaliar etter drapet på Marthinsen. Til saman 29 personar vart avretta på Akershus festning som svar på attentatet. Marthinsen vart gravlagd på æreskyrkjegarden Ekeberg i Oslo. Då kyrkjegarden vart nedlagd, vart leivningane i 1952 flytta til Vår Frelsers gravlund i Oslo.

## Kjelder

**Denne artikkelen bygger på «[[:nb:Karl A. Marthinsen|Karl A. Marthinsen]]» frå ,  den 1. april 2017.*  
 
**Norge i krig*. 1984